Ttusemmant tutlayin d tumant tagamant, axater sɛant assaɣ ameqran akked umdan, ttusemrasent sɣur yimsiwal i yellan d ul n ugama seg wasmi i d-tebna ddunit, daɣen imi ḥuzent-tent tulmisin tigamanin s umata am ubeddel n yal ass akked unerni wer tilas. Ɣas akken ttbeddilent u ttnernint, llan yeḥricen n yinaw i d-iga usemres almi d yiwen n uswir asnamkan akked usnalɣan qqimen akken ur ḥerken ara, talɣa-agi-nsen uɣen yid-s tanamit yemsiwal, teffeɣ fella-sen daɣa ǧǧan-tent akken ur tent-bedden ara. Akin i waya, amsiwal yessekta-tent, yettaf-itent mi ara tent-yeḥliǧ akken ad d-yessenfali ayen i yes-s yettḥulfu.